Stanovy občianskeho združenia

**Občania sídliska KVP**

založeného podľa zákona č. 83/1990 Zb. o združovaní občanov v znení neskorších predpisov

článok I

**Základné ustanovenia**

1) Názov Občianskeho združenia: **Občania sídliska KVP**

2) Sídlo združenia: Trieda KVP 1, 04011 Košice

článok II

**Cieľ združenia**

1) Cieľom občianskeho združenia Občania sídliska KVP je podpora a vytváranie podmienok pre zvyšovanie kvality života v mestskej časti Košice - Sídlisko KVP. Združenie chce hľadať, iniciovať a podporovať hľadanie riešení, ktoré v mestskej časti a jej okolí pomôžu zlepšiť úroveň každodenných občianskych potrieb ako ekológia, šport, kultúra, prístup ku informáciám, komunitná práca.

2) Občianske združenie Občania sídliska KVP svoje ciele bude realizovať najmä prostredníctvom.

a) podpora vytvárania infraštruktúry pre verejnú diskusiu, výmenu informácií a skúseností formou organizovania konferencií, seminárov, prednášok, workshopov a tvorivých dielní

b) publikačná činnosť (audiovizuálnych i tlačených materiálov)

c) vypracovanie analýzy súčasného stavu konkrétnych problémov v mestskej časti, resp. analýza navrhovaného riešenia daného problému spolu s odporúčaním vlastných postupov na zlepšenie verejných služieb z hľadiska kvality, transparentnosti, efektivity a dostupnosti,

d) organizovanie audiovizuálnych predstavení, výstav a rozličných kultúrnych, športových a spoločenských podujatí pre verejnosť.

článok III

**Orgány združenia a spôsob ich ustanovenia**

1) Orgánmi združenia Občania sídliska KVP sú:

a) Valné zhromaždenie

c) Správna rada

d) Tajomník

2) Valné zhromaždenie

Valné zhromaždenie pozostáva zo všetkých členov Občianskeho združenia. Valné zhromaždenie:

a) volí a odvoláva členov Správnej rady

b) schvaľuje zmeny a doplnenia stanov Občianskeho združenia

c) schvaľuje plán činnosti Občianskeho združenia schvaľuje rozpočet

d) rozhoduje o zániku Občianskeho združenia

Valné zhromaždenia zvoláva raz ročne Správna rada. Valné zhromaždenie bude zvolané aj vtedy, ak o tom rozhodne Správna rada, alebo polovica členov Valného zhromaždenia.

3) Správna rada

Správna rada má minimálne troch členov. Správna rada je štatutárnym orgánom Občianskeho združenia, ktorý riadi jeho činnosť. Členovia Správnej rady konajú v mene Občianskeho združenia vždy najmenej dvaja spoločne. Členov správnej rady menuje a odvoláva valné zhromaždenie Občianskeho združenia, ktoré zároveň určí, ktorý z členov je predseda správnej rady. Správna rada:

a) zodpovedá za chod a hospodárenie Občianskeho združenia

b) vystupuje navonok za Občianske združenie

c) určuje jej strategické smerovanie

d) určuje výšku registračného poplatku za členstvo

e) menuje a odvoláva Tajomníka Občianskeho združenia

článok IV

**Podmienky členstva, práva a povinnosti členov**

1) Členom združenia Občania sídliska KVP sa môžu stať fyzické a právnické osoby, ktoré splnia nižšie uvedené podmienky a Valné zhromaždenie ich prijme za člena Košického verejného programu, pričom člen, ktorý je fyzickou osobou hlasuje na zasadaní Valného zhromaždenia osobne a člen, ktorý je právnickou osobou disponuje hlasovacím právom prostredníctvom svojho oprávneného zástupcu.

2) Žiadosť o prijatie musí žiadateľ podať písomne a musí v nej uviesť všetky údaje potrebné k jej riadnemu posúdeniu. Náležitosti žiadosti stanoví Správna rada, ktorá takisto rozhodne o zápise do zoznamu členov na základe riadne podanej žiadosti. V prípade kladného rozhodnutia sa žiadateľ stáva členom združenia Občania sídliska KVP odo dňa nasledujúceho po dni, kedy o členstve rozhodla Správna rada.

3) Členovia združenia Občania sídliska KVP majú právo:

a) voliť a byť volení do orgánov združenia Občania sídliska KVP (po dovŕšení osemnásteho roku života), pričom každý člen disponuje jedným hlasom

b) podávať návrhy a odporúčania všetkým orgánom združenia Občania sídliska KVP

c) byť informovaní o činnosti združenia Občania sídliska KVP a zúčastňovať sa na jeho akciách

4) Všetci členovia združenia Občania sídliska KVP sú povinní dodržiavať Stanovy a rozhodnutia orgánov združenia Občania sídliska KVP, pričom prispievajú k naplňovaniu cieľov združenia Občania sídliska KVP.

5) Člen môže kedykoľvek ukončiť svoje členstvo v združenia Občania sídliska KVP prostredníctvom písomného oznámenia o vystúpení zo združenia. Členstvo zaniká dňom nasledujúcom po dni, kedy bolo oznámenie o ukončení členstva doručené Tajomníkovi združenia Občania sídliska KVP.

6) Správna rada združenia Občania sídliska KVP môže riadnemu členovi ukončiť členstvo v združení Občania sídliska KVP ak:

a) člen koná v rozpore s cieľmi a zásadami činnosti združenia Občania sídliska KVP

b) člen nedodržiava rozhodnutia orgánov združenia Občania sídliska KVP

Proti rozhodnutiu o vylúčení má člen právo podať odvolanie na najvyšší orgán združenia.

7) Členstvo takisto zaniká v prípade úmrtia člena, resp. zánikom právnickej osoby, ako aj v prípade zániku združenia.

článok V

**Zásady hospodárenia združenia Občania sídliska KVP**

1) Občianske združenie hospodári s nehnuteľným a hnuteľným majetkom.

2) Zdroje Občianskeho združenia tvoria dobrovoľné finančné a iné prostriedky vo forme príspevkov a darov od právnických a fyzických osôb, výťažkov z účelových akcií a verejných zbierok, úrokov z finančných prostriedkov v peňažných ústavoch a výnosov z vlastnej činnosti. V záujme vytvárania vlastných zdrojov môže združenie vykonávať v doplnkovom rozsahu vo vzťahu k záujmovej činnosti podnikateľskú činnosť, súvisiacu so zabezpečovaním cieľov a poslania klubu, a v súlade so všeobecne záväznými predpismi a stanovami.

Hospodárenie združenia je neziskové.

3) Rozhodnutia v oblasti hospodárenia ako aj prijatie nových záväzkov vykonáva Tajomník združenia Občania sídliska KVP. Opatrenia zabezpečujú ostatné orgány združenia Občania sídliska KVP podľa svojej pôsobnosti.

4) Prostriedky združenia musia byť použité v súlade s cieľmi združenia Občania sídliska KVP.

článok VI

**Zrušenie a zánik združenia**

1) O zrušení združenia Občania sídliska KVP, zlúčením s iným občianskym združením alebo dobrovoľným rozpustením a menovaní likvidátora rozhoduje trojštvrtinový súhlas členov združenia (Valné zhromaždenie).

2) O použití majetku združenia zostávajúceho po vyrovnaní všetkých záväzkov rozhodne valné zhromaždenie nadpolovičnou väčšinou všetkých členov na základe návrhu likvidátora.

článok VII

**Ostatné**

1) Stanovy nadobúdajú účinnosť dňom ich schválenia.